חוק לציון מידע בדבר השפעת חקיקה על זכויות הילד
, .

 בחוק זה –
 ”ילד“ – אדם שטרם מלאו לו 18 שנים;
 ”האמנה“ – אמנת האומות המאוחדות בדבר זכויות הילד, אשר אושרה על ידי עצרת האומות המאוחדות ביום כ״ב חשון התש״ן (20 בנובמבר 1989).

 מטרת חוק זה לחייב את חברי הכנסת ואת הממשלה לבחון, במהלך הכנת הצעת חוק לקריאה ראשונה, את השפעתה של הצעת החוק על זכויותיהם של ילדים, ברוח עקרונות האמנה.

 בדברי ההסבר של הצעת חוק לקריאה ראשונה, שעל פניה נראה שכרוכה בה, במישרין או בעקיפין, השפעה על זכויותיהם של ילדים, יצוינו אלה, לפי הענין:
 קיומה של פגיעה או קיומו של שיפור הנוגעים לזכויותיהם של ילדים והיקפם, לרבות לענין תנאי חייהם והשירותים המוקנים להם;
 הנתונים והמידע ששימשו לקביעת האמור בפסקה (1), אם ישנם.

 שר המשפטים ממונה על ביצוע חוק זה לענין הצעות חוק מטעם הממשלה, והוא רשאי, באישור ועדת החוקה חוק ומשפט של הכנסת, להתקין תקנות לביצועו.
 יושב ראש הכנסת ממונה על ביצוע חוק זה לענין הצעות חוק מטעם חברי הכנסת והוא רשאי, באישור ועדת הכנסת, להתקין תקנות לביצועו.

 תחילתו של חוק זה בתום 6 חודשים מיום פרסומו.

 אריאל שרוןראש הממשלה
 מאיר שטריתשר המשפטים
 משה קצבנשיא המדינה
 אברהם בורגיושב ראש הכנסת

בוט חוקים